polyglot-tagger/wikipedia-language-snippets-filtered huggingface dataset:
అనూరాధా పౌడ్వాల్ ఒక భారతీయ నేపథ్యగాయని. ఈమెకు గౌరవ డి.లిట్ పట్టా లభించింది. లతా మంగేష్కర్ తరువాత ఈ గౌరవాన్ని పొందిన రెండవ సినిమా నేపథ్య గాయని ఈమె. భారత ప్రభుత్వం ఈమెకు 2017లో పద్మశ్రీ పురస్కారాన్ని ప్రకటించింది. ఈమెకు నాలుగు పర్యాయాలు ఉత్తమగాయనిగా పిల్మ్‌ఫేర్ పురస్కారం, 1989లో జాతీయ ఉత్తమ నేపథ్య గాయని పురస్కారం దక్కింది. ఈమె దాదాపు 9000 హిందీ పాటలు, మరికొన్ని ఇతర భాషల పాటలు పాడింది. ఈమె భక్తి సంగీతగాయనిగా పాపులర్ అయ్యింది. ఈమె హిందీ భాషలో అనేక భజనలు పాడింది. ఈమె టి - సిరిస్ ద్వారా అనేక ఆల్బమ్‌లను విడుదల చేసింది. ఈమె హిందీ భాషతో పాటుగా కన్నడ, రాజస్థానీ, పహరీ, మరాఠీ, బెంగాలీ, సంస్కృతం, గుజరాతీ, తమిళం, తెలుగు, ఒరియా, ఆస్సామీస్, పంజాబీ, భోజ్‌పూరీ, మైథిలీ, నేపాలీ మొదలైన అనేక భాషలలో గీతాలాపన చేసింది.
ఈమె అల్కా నాదకర్ణి అనే పేరుతో కర్ణాటక రాష్ట్రంలోని ఉత్తర కన్నడ జిల్లాకు చెందిన కర్వార్ అనే గ్రామంలో ఒక కొంకణి కుటుంబంలో జన్మించింది. ఈమె ముంబాయిలో పెరిగింది. 1973లో అమితాబ్ బచ్చన్, జయబాధురి జంటగా నటించిన "అభిమాన్" అనే చిత్రంలో ఒక సంస్కృత శ్లోకం ఆలపించడం ద్వారా గాయనిగా ఈమె ప్రస్థానం ప్రారంభమైంది. అదే ఏడాది మరాఠీలో "యశోద" అనే చిత్రంలో పాడింది. ఈమె 1974లో మరాఠీ భాషలో విడుదల చేసిన "భావగీతాలు" మంచి జనాదరణను పొందింది. ఈమె ఎవరివధ్దా శాస్త్రీయ సంగీత శిక్షణను పొందలేదు. లతా మంగేష్కర్ పాటలను వింటూ స్వంతంగా పాడటం అభ్యసించింది.
ఈమె అరుణ్ పౌడ్వాల్ ను వివాహం చేసుకుంది. అరుణ్ సంగీత దర్శకుడు ఎస్.డి.బర్మన్ వద్ద సహాయకుడిగా పనిచేసేవాడు. ఈమె కుమార్తె కవితా పౌడ్వాల్ కూడా గాయని. ఇంకా ఈమెకు ఆదిత్య పౌడ్వాల్ అనే కుమారుడు ఉన్నాడు.
మందా జ‌గ‌న్నాథం తెలంగాణ రాష్ట్ర రాజకీయ నాయకుడు, 11వ, 13వ, 14వ, 15వ పార్లమెంటు సభ్యులు. తెలంగాణ రాష్ట్ర సమితి తరపున నాగర్‌కర్నూల్ లోకసభ నియోజకవర్గం నుండి ప్రాతినిథ్యం వహించాడు. ప్రస్తుతం ఢిల్లీలో రాష్ట్ర ప్రభుత్వ ప్రత్యేక ప్రతినిధిగా బాధ్యతలు నిర్వర్తిస్తున్నాడు.
2022 జూలై 1న ఢిల్లీలో రాష్ట్ర ప్రభుత్వ ప్రత్యేక ప్రతినిధిగా ముఖ్యమంత్రి కల్వకుంట్ల చంద్రశేఖర్ రావు చేత నియమించబడిన జగన్నాథ్, జూలై 6న ఢిల్లీలోని తెలంగాణ భ‌వ‌న్ రెసిడెంట్ క‌మిష‌న‌ర్ డాక్ట‌ర్ గౌర‌వ్ ఉప్ప‌ల్ స‌మ‌క్షంలో బాధ్య‌త‌ల‌ను స్వీక‌రించాడు.
మంద జగన్నాథ్ 1951, మే 22న తెలంగాణ రాష్ట్రం నాగర్‌కర్నూల్ జిల్లాలోని ఇటిక్యాలలో జన్మించాడు. తండ్రి పేరు పెద్ద పుల్లయ్య. వైద్య విద్యలో ఎం.ఎస్. పూర్తి చేశాడు.
దేవీ మాహాత్మ్యంలోని తరువాత జరిగిన కథ ప్రకారం రక్తబీజుడనే రాక్షసుడి సంహారం కోసం దుర్గాదేవి తన దేహం నుండి మాతృకలను సృష్టిస్తుంది. అలా పుట్టుకొచ్చిన మాతృకలతో రాక్షశుడిని, అతని సేనను సంహరిస్తుంది. శుంభుడు దుర్గాదేవిని ద్వంద్వ యుద్ధం కోసం రమ్మని సవాలు చేస్తే, ఆమె తిరిగి మాతృకలను తనలో ఇముడ్చుకుని రాక్షసుడ్ని సంహరిస్తుంది. వామన పురాణాం ప్రకారం మాతృకలు అమ్మవారి రూపమైన చండిక నుండి ఉద్భవిస్తారు. వీపు భాగం నుండి వారాహి పుడుతుంది.
వారాహి దేవి హిందూ మత నమ్మకాల ప్రకారం అమ్మవారి శక్తి రూపాలలో ఒకటి. ఈమెను సప్త మాతృకలలో ఒకామెగా, దశమహావిద్యలలో ఒకామెగా కొలుస్తారు. ఈమె వరాహ ముఖం కలిగి ఉంటుంది. ఈమెను లక్ష్మీదేవి స్వరూపంగా కూడా కొందరు కొలుస్తారు. లక్ష్మీదేవి రూపంగా కొలిచేప్పుడు ఈమెను మనిషి రూపంలో పూజిస్తారు. ఈమె వరాహ స్వామినేపాల్లో ఈమెను బారాహి అంటారు.
మార్కండేయ పురాణంలోని దేవీ మాహాత్మ్యంలో శుంభ-నిశుంభ వధ కథ ప్రకారం దేవుళ్ళ శరీరాల నుండి వారి స్త్రీ రూప శక్తులు ఉద్భవిస్తాయి. శివుడి నుండి శివాని, విష్ణువు నుండి వైష్ణవి, బ్రహ్మ నుండి బ్రహ్మాణి, ఇలా వరాహ స్వామి నుండి వారాహి ఉద్భవిస్తుంది. వారాహి వరాహ రూపంలో చేతిలో చక్రం, ఖడ్గంతో వర్ణించబడి ఉంది.
దేవీ భాగవత పురాణం ప్రకారం వారాహిని, ఇతర మాతృకలతో పాటుగా, అమ్మవారు సృష్టించారు. అమ్మవారు దేవతలను రక్షించేందుకు ఈ మాతృకలున్నారని తెలుపుతుంది. రక్తబీజుడి కథలో ఈమె వరాహ రూపంలో శవంపై కూర్చొని ఉండి తన దంతాలతో రాక్షస సంహారం కావిస్తుంది.
వారాహి దేవిని శైవులు, వైష్ణవులు, శాక్తేయులు పూజిస్తారు. ఈమెను వామాచారం పాటించే భక్తులు రాత్రిపూటల తాంత్రిక పద్ధతులలో పూజిస్తారు. బౌద్ధ మతం వారు కొలిచే వజ్రవారాహి, మరీచి ఈమె ప్రతిరూపాలే అని ఒక నమ్మిక ఉంది.
మార్కండేయ పురాణం ప్రకారం వారాహి వరాలనిచ్చే తల్లి, వివిధ దిక్కులను మాతృకలు కాస్తారు అని చెప్పే స్తోత్రంలో ఈమె కాచేది ఉత్తర దిక్కును. ఇదే పురాణంలో ఈమె గేదెను వాహనంగా చేసుకుందని తెలపబడి ఉంది.
పెద్దాపురం మహారాణీ కళాశాల అధ్యక్షులుగా, కాంగ్రేస్ పట్టణ అద్యక్షులుగా తన సేవలనందించారు. జిల్లా కాంగ్రేస్ యువ నాయకునిగానూ, మహారాణీ సత్రం కార్యనిర్వాహక అధ్యక్షునిగానూ పనిచేసారు. 1999 నుండి తెలుగుదేశం పార్టీ రాష్ట్ర కార్యదర్శిగా పార్టీకి సేవలనందించారు. రెండు సార్లు పెద్దాపురం పురపాలక సంఘ కార్యనిర్వాహక అధ్యక్షులుగా ఎన్నికయ్యారు. పెద్దాపురం పురపాలక సంఘంలో అప్పటి వరకు ఉన్న కాంగ్రెస్ పార్టీపై తెలుగుదేశం తరపున పోటీచేసి విజయం సాధించి మొదటిసారి చైర్మన్ గా మార్చి 31 2000 నుండి మార్చి 30 2005 వరకు తన సేవలనందించారు. తరువాత రెండవసారి కూడా విజేతగా నిలిచి 03.07.2014 న చైర్మన్ బాధ్యతలు స్వీకరించారు.
తెలుగుదేశం పార్టీ రాష్ట్ర కార్యదర్శిగా అటు పార్టీ కార్యక్రమాలలో, నవ్యాంద్ర నిర్మాణంలో చురుకుగా పాల్గొంటూ ఇటు పెద్దాపురం ప్రథమ పౌరుడిగా ప్రముఖ పాత్ర పోషిస్తూ అత్యంత ప్రభావశాలియైన రాజకీయనాయకుడిగా అందరి మన్ననలూ పొందుతూ అందరినీ అక్కున చేర్చుకుంటూ చిన్న పిల్లల్ని సైతం ఆప్యాయంగా పలకరిస్తూంటారు.
నియోజకవర్గంలో ప్రతీ కార్యక్రమానికీ హాజరవుతూ కష్టం అన్న ప్రతీఒక్కరినీ ఆదుకుంటూ అనుకున్న అభివృద్ధి పనిని అందుకోవాల్సిన లక్ష్యాన్ని ఎన్ని అవాంతరాలు వచ్చినా వదలని మనిషిగా కులమతాలకి అతీతంగా పేదల సంక్షేమమే పరమావదిగా పరిపాలన చేసే ప్రజానాయకులుగా పేరుపొందారు.
రాజకీయాలు ఎన్నికలవరకే ఎన్నికల తర్వాత ప్రతీ పనీ ఊరి అభివృద్ధి కొరకే అని విశ్వసించే వారిలో మొదటి వరసలో ఉంటారు. ముక్కు సూటిగా వ్యవహరిస్తారు నాన్చేధోరణి సహించరు. న్యాయం ఎటు ఉంటే అటు నిలబడతారు. అది అధికార పక్షమా ప్రతి పక్షమా అనిచూడరు.
రాజా వత్సవాయ సూరిబాబు రాజు జనవరి 7 1954 న పెద్దాపురంలో సూర్యనారాయణ జగపతి, సర్శిమూర్తియమ్మ దంపతులకు జన్మించారు. ప్రాధమిక విద్యను లూథరన్ హైస్కూల్ లో చదివారు. మహారాణీ కళాశాల, పెద్దాపురం నుండి పట్ట బద్రులయ్యారు.
టెన్నీస్ చాంపియన్ గా, హార్స్ రైడర్ గా, రైఫిల్ షూటర్ గా, ఇంకా అనేక క్రీడలలో ప్రావీణ్యులుగా క్రీడాభ్యుదయానికి బాటలువేస్తూ క్రీడాకారులను అభినందిస్తూ ప్రోత్సహిస్తూ యువక్రీడాకారులలో స్పూర్తినింపుతున్నారు.
రాజా సూరిబాబు రాజు పెద్దాపురం సంస్థానాన్ని 300 సంవత్సారాలు పరిపాలించిన వత్సవాయ వంశస్థుల కోవకి చెందినవారు. ఆయన పూర్తిపేరు "శ్రీ రాజా వత్సవాయ లక్ష్మీ సూర్యనారాయణ జగపతి బహద్దరు మహారాజు".
కాలాపానీ జైలులో బంధించబడీన వందలమంది ఖైదీలు అక్కడ కనీస సౌకర్యాలు కూడా లేని దుర్భర జీవితం గడుపుతుంటారు. వారిలో పేరు పొందిన స్వాతంత్ర్య సమరయోధులు కూడా ఉంటారు. డేవిడ్ బెర్రీ ఐరిష్ జాతికి చెందిన ఒక కిరాతమైన జైలరు. లెన్ హట్టన్ ఉదార హృదయుడైన ఓ వైద్యుడు. ప్రముఖ దేశభక్తుడు వీర సావర్కార్ని కూడా అదే జైలులో బంధించి చిత్ర హింసలు పెడుతుంటారు. కానీ ఆయన మాత్రం బంధీలను ఉత్తేజపరచడానికి తనవంతు కృషి చేస్తుంటాడు. డాక్టర్ లెన్ చర్యల వల్ల అక్కడి ఖైదీలు ఎదుర్కొంటున్న హింస ప్రభుత్వానికి తెలిసి విచారణకు ఆదేశిస్తుంది. 14 మందిని విడుదల చేస్తున్నట్లుగా ఉత్తర్వులు పంపిస్తుంది. వారిలో ఒకడు ముకుందన్ . డేవిడ్ బెర్రీ, జైలు వార్డెన్ మీర్జా ఖాన్ తో కలిసి విడుదల చేసిన ఖైదీలకు విషయం చెప్పకుండా వారిని పారిపోమని చెప్పి 13 మందిని కాల్చి చంపేస్తారు. ముకుందన్ మాత్రం పారిపోవడానికి సిద్ధంగా ఉండడు. అతన్ని చీఫ్ కమీషనర్ రమ్మంటున్నాడనే నెపంతో బలవంతంగా బయటకు తీసుకువచ్చి కాల్చేస్తారు. అతను గోవర్ధన్ కు స్నేహితుడు. స్నేహితుడి శవాన్ని చూసి ఉండబట్టలేని గోవర్ధన్ డేవిడ్ ను ఓ టవర్ పై నుంచి కిందికి తోసేస్తాడు. మీర్జా ఖాన్ ను గొంతు నులిమి చంపేస్తాడు. చివర్లో గోవర్ధన్ ను ఉరి తీస్తారు.
1965 లో భారత సైన్యానికి చెందిన జి. ఎస్. సేతు తన అత్త పార్వతి భర్త గోవర్ధన్ మేనన్ ను వెతుక్కుంటూ అండమాన్ నికోబార్ దీవుల్లో ఒకటైన, రాస్ ఐలాండ్లో గల కాలాపానీ జైలుకు వెళతాడు. గోవర్ధన్ ను బ్రిటిష్ ప్రభుత్వం 1915లో ఈ జైలుకు పంపించి ఉంటుంది. అప్పటి దాకా జైల్లో బంధించి బడిన ఖైదీ వివరాలున్న ఓ పాత గదిలో గోవర్ధన్ కు సంబంధించిన ఫైలు అతనికి దొరుకుతుంది. అది చదివిన సేతుకు గోవర్ధన్ కథ తెలుస్తుంది. గోవర్ధన్ ఒక వైద్యుడు, జాతీయవాది. స్వాతంత్ర్యోద్యమ సమయంలో 55 మంది ప్రయాణిస్తున్న ఓ రైలును బాంబుతో పేల్చివేశాడని అతనిమీద అపవాదు వేసి అతన్ని జైలుకు పంపించేస్తారు. పార్వతితో అతని వివాహం జరిగిన రోజే అతన్ని అండమాన్ జైలుకు తీసుకెళ్ళిపోతారు. పార్వతి మాత్రం భర్త మళ్ళీ తిరిగి వస్తాడని ఎదురు చూస్తూనే ఉంటుంది.
కాలాపానీ 1996లో ప్రియదర్శన్ దర్శకత్వంలో విడుదలైన ఒక దేశభక్తి చిత్రం. 1915లో స్వాతంత్ర్య పోరాట సమయంలో ఆంగ్లేయుల చేతిలో బంధీలైన కొంతమంది దేశభక్తుల జైలు జీవితాల ఆధారంగా ఈ సినిమా తీశారు. దర్శకుడు ప్రియదర్శన్ ఈ సినిమాకు కథా రచయిత కూడా. మోహన్ లాల్, ప్రభు, టబు, అమ్రిష్ పురి, నెడుముడి వేణు, శ్రీనివాసన్, టిను ఆనంద్, వినీత్ తదితరులు ప్రధాన పాత్రధారులు. ఈ సినిమాకు మలయాళ సినిమా చరిత్రలో ఒక ప్రత్యేకమైన స్థానం ఉంది. ఈ సినిమాను మలయాళంలోనే తీసినా హిందీలో సజా-ఏ-కాలా పానీగానూ, తమిళంలో సిరైచలై, తెలుగులో అదే పేరుతో అనువాదం అయ్యింది. హిందీ అనువాదం అమితాబ్ బచ్చన్ కొనుగోలు చేయడమే కాకుండా సినిమా మొదట్లో వచ్చే వ్యాఖ్యానం కూడా చెప్పాడు.
అండమాన్ నికోబార్ దీవుల రాజధాని పోర్టు బ్లెయిర్లోని, సెల్యులార్ జైల్ అనే జైలులో బంధించ బడిన బంధీల స్థితిగతులకు అద్దం పట్టిన చిత్రం ఇది. ప్రముఖ సంగీత దర్శకుడు ఇళయరాజా సంగీతాన్నిందించగా, సంతోష్ శివన్ సినిమాటోగ్రఫీ, ఎన్. గోపాలకృష్ణన్ ఎడిటింగ్ విభాగాలు చూసుకున్నారు. మలయాళ సినిమాల్లో డాల్బీ స్టీరియోను పరిచయం చేసిన సినిమా కూడా ఇదే. ఈ సినిమాకు అప్పట్లో 2.5 కోట్ల రూపాయల వ్యయం అయ్యింది. అప్పట్లో అత్యంత ఖరీదైన మలయాళ చిత్రం కూడా ఇదే.
ఈ సినిమా మూడు జాతీయ పురస్కారాలు అందుకుంది. ఉత్తమ ఆర్ట్ డైరెక్టరుగా సాబు సిరిల్, ఉత్తమ స్పెషల్ ఎఫెక్ట్స్ గా ఎస్. టి. వెంకీ, ఉత్తమ సినిమాటోగ్రాఫరుగా సంతోష్ శివన్ ఎంపికయ్యారు. అంతే కాకుండా 6 కేరళ రాష్ట్ర పురస్కారాలు కూడా సొంతం చేసుకున్నది. ప్రపంచ వ్యాప్తంగా 450 థియేటర్లలో విడుదలైన అప్పటిదాకా భారతదేశంలో విడుదలైన అత్యంత భారీ చిత్రంగా నమోదయ్యింది.
క్రీ.పూ. 4వ శతాబ్దానిదైన కౌటిల్యుని అర్థశాస్త్రం పలు సాయుధోప జీవనులైన గణరాజ్యాల గురించి ప్రత్యేకించి కాంభోజ, సురాస్త్రాలు, వార్త శస్త్రోపజీవనులైన ఇతర యుద్ధ తెగల గురించి రాశారు, మరోవైపు మద్రక, మల్ల, కురు తదితరులను రాజ శబ్దోపజీవనులు అని వర్గీకరించారు. డాక్టర్ ఆర్థర్ కోక్ బర్నెల్ అభిప్రాయంలో పశ్చిమ ప్రాంతాల్లో కాంభోజలు, కాథాలు యుద్ధ నైపుణ్యానికి, ధైర్యసాహసాలకు గొప్ప పేరు పొందారు, శౌభుతీలు, యౌధేయులు, శిబిలు, మాళ్వాలు, క్షుద్రకులు ఇతర ఆనాటి అసంఖ్యాక భారతీయ యుద్ధ జాతులు ఉండేవి దీన్నిబట్టి వేద, పురాణ కాలాల్లో ఏర్పడిన వీరోచిత భావాలు పాణిని, కౌటిల్యుల కాలానికి కొనసాగుతూ వచ్చాయని భావిస్తున్నారు. నిజానికి మొత్తం మహా పంజాబ్ ప్రాంతమంతా యుద్ధోన్ముఖులైన వ్యక్తులతో నిండివున్నట్టు ప్రచారం పొందింది. ఈ ఆయుధోపజీవులైన తెగలు క్రీ.పూ.6వ శతాబ్దికి చెందిన అకేమెనిద్, క్రీ.పూ.4వ శతాబ్దికి చెందిన మాసిడోనియన్ దండయాత్రలకు తీవ్ర ప్రతిఘటనను ఇచ్చాయి.
వేదాలతో అనుసంధానించిన భారతీయ సంస్కృతికి సంబంధించినది వేద కాలం. ప్రాచీన పంజాబ్ ప్రాంతపు జీవితాన్ని కొంతవరకూ గ్రహించడానికి ఉపకరిస్తుంది. వేదకాలం నాటిదిగా చెప్పే దశరాజన్య యుద్ధం పరుస్ని నదీ తీరంలో భరత వంశానికి చెందిన త్రత్సు పరంపరలోని సుదాస్ రాజుకు పదిమంది రాజుల కూటమికీ నడుమ జరిగింది. సుదాస్ కు వ్యతిరేకంగా కూటమిగా కూడిన పది తెగల్లో పురు, ద్రుహ్య, అను, తుర్వాస, యదు అన్నవి ఐదు ప్రధాన తెగలు కాగా మిగిలిన ఐదు అప్రాధాన్య తెగలు -ప్రస్తుతపు పంజాబ్ లోని పశ్చిమ, వాయువ్య ప్రదేశాలకు చెందిన పక్థా, అలీనా, భలానా, విసానిన్, శివాలు.
పురాతత్వ పరిశోధనలు సింధు నది చుట్టుపక్కల క్రీ.పూ.3300 నాటి సింధు నది చుట్టుపక్కల ఉన్న నివాసాలను కనిపెట్టారు. ఈ పరిశోధనలు క్రమంగా ప్రపంచంలోకెల్లా అత్యంత ప్రాచీనమైన నాగరికతల్లో ఒకటైన సింధులోయ నాగరికతను బయటకుతెచ్చాయి. క్రమంగా పురాతత్వ పరిశోధనలు సింధులోయ నాగరికత క్రీ.పూ.5వ శతాబ్దం నాటివని ఈ నాగరికత ప్రాచీనతను మరో రెండు శతాబ్దాలకు విస్తరించారు. నాగరికత తన అత్యున్నత స్థాయిలో ఉన్నప్పుడు హరప్పా , మొహంజదారో వంటి నగరాలతో విలసిల్లింది. క్రీ.పూ.19వ శతాబ్దిలో నాగరికత అత్యంత వేగవంతంగా క్షీణించింది.
ప్రాచీన గ్రీకులకు ఈ ప్రాంతం గురించి కొంత అవగాహన ఉండేది. డారియస్ చక్రవర్తి గ్రీకు వాడైన సైలాక్స్ ఆఫ్ కారైండాను సింధు నది నుంచి సూయెజ్ వరకూ హిందూ మహాసముద్రాన్ని అన్వేషించి, తెలుసుకొమ్మని నియమించారు. సైలాక్స్ పెరిప్లాస్ అనే పుస్తకంలో తన ప్రయాణ వివరాలను అందించారు. హెకటేయస్ ఆఫ్ మిలెటస్ , హెరోడాటస్ కూడా పర్షియన్ల సింధు సత్రపీ గురించి వ్రాశారు. ప్రాచీన గ్రీకు గ్రంథాలు, పటాల్లో భారత ఉపఖండపు ఉత్తర భాగంలో ప్రపంచంలోకెల్లా అత్యంత గొప్ప నది ఇండొస్ ఉన్నట్టు పేర్కొన్నారు.
రంజీత్ సింగ్ సుకేర్ చకియా మిస్ల్ ల నుంచి పాలన తన చేతిలోకి తీసుకోవడానికి ముందు పంజాబ్ దురానీ సామ్రాజ్యం బలహీన పడడంతో వేర్వేరు భాగాలుగా ఉండేది. అహ్మద్ షా అబ్దాలీ భారత సామ్రాజ్యం ప్రభ తగ్గిపోవడం ప్రారంభమైంది. ఆఫ్ఘనిస్తాన్ విడిపోయింది. పెషావర్, కాశ్మీర్లలో ఏర్పడ్డ తిరుగుబాటు వల్ల స్వాతంత్ర్యాన్ని సముపార్జించుకున్నాయి. బరాక్జైలు ఆ ప్రాంతాలకు పాలకులయ్యారు. అటక్ వజ్రిఖ్లెలు, సియాల్ ఝంగ్ లు పరిపాలిస్తున్నారు. పష్తూన్లు కసూర్ ని పాలించారు. ముల్తాన్ కు నవాబ్ ముజాఫర్ ఖాన్ పాలకుడయ్యారు.
గాంధార, కాంభోజ ప్రాంతాలకు చెందిన సింధు ప్రాంతం ఆకేమెనిద్ సామ్రాజ్యం 7వ స్థాయి అధికారిక ప్రాంతంగా ఉండేది, సింధు , సౌవీర ప్రాంతాలు 20వ స్థాయి అధికారిక ప్రాంతంగా ఆకేమెనిద్ సామ్రాజ్యపు తూర్పుకొసన ఉన్న ప్రాంతాలు. సాలీన 270 నుంచి 360 టాలెంట్ల గోల్డ్ డస్ట్ కప్పం సమర్పించేవని నమోదైవుంది. ఆనాటి ఈ భారతీయ ప్రావిన్సులైన సింధ్, పంజాబ్ ప్రాంతాలు పర్షియన్ సామ్రాజ్యాల్లో అత్యంత సంపన్న భాగాలుగా ఉంటూ, అనేకమంది సైనికులను అందించేవి.
పంజాబ్ చరిత్ర ప్రకారం - కాంభోజలు, దారాదులు, కైకేయులు, మాద్రులు, పౌరవులు, యౌధేయులు, మాళ్వాలు, సింధు, కురు రాజులు సంయుక్తంగా ప్రాచీన పంజాబ్ వీరత్వ సంప్రదాయానికి, మిశ్రమ సంస్కృతికి తమ తమ వంతు కారకులయ్యారు.
క్రీ.పూ.4వ శతాబ్దిలో సిథియన్లు వాయువ్య భారతంలో ఉన్న కాలానికి సమకాలీనంగా ఇండో-గ్రీక్ రాజ్యం ఉండేది, స్థానిక గ్రీకు పాలకుల శక్తిని తెలుసుకుని వారితో కలిశారని చరిత్రకారుల అంచనా.
చంద్రముఖి బసు బ్రిటిష్ రాజ్యంలో భారతీయ మహిళా గ్రాడ్యుయేట్లు ఇద్దరిలో ఒకరు. ఆమె డెహ్రాడూన్కు చెందిన బెంగాలీ క్రైస్తవ మహిళ. ఆమె అప్పటి యునైటెడ్ ప్రావిన్సెస్ ఆఫ్ ఆగ్రా అండ్ ఔధ్ లో ఉండేది. 1882లో కాదంబినీ గంగూలీ, చంద్రముఖిలు భారతదేశంలోని కలకత్తా విశ్వవిద్యాలయం నుండి కళలలో బ్యాచిలర్ డిగ్రీ పరీక్షలో ఉత్తీర్ణత సాధించారు. 1883 లో విశ్వవిద్యాలయం యొక్క కాన్వొకేషన్ సందర్భంగా వారి అధికారిక డిగ్రీలు అందజేశారు.
ఆమె 1886లో బెతునే కళాశాల లో అధ్యాపకురాలిగా చేరి తన వృత్తి జీవితాన్ని ప్రారంభించింది. ఆ కళాశాల స్కూలు నుండి 1888లో విడిపోయింది. ఆమె ఆ కళాశాలకు ప్రిన్సిపాల్ గా కూడా పనిచేసింది. దక్షిణాసియాలో అండర్ గ్రాడ్యుయేట్ అకాడెమిక్ విద్యాసంస్థలలో మొదటి మహిళా అధిపతి గా గుర్తింపు పొందింది.
ఆమె సోదరీమణులు బిధుముఖి, బిందువాసిని కూడా సుపరిచితులు. బిదుముఖి బసు, వర్జీనియా మేరీ మిత్రా 1890 లో గ్రాడ్యుయేషన్ చేసారు. వారు కలకత్తా మెడికల్ కాలేజీలో మొట్టమొదట వైద్య గ్రాడ్యుయేట్లయిన మహిలలుగా చరిత్రలో నిలిచారు. 1891లో బిందువాసిని కూడా కలకత్తా మెడికల్ కాలేజీ నుండి వైద్య విద్యలో గ్రాడ్యుయేషన్ చేసింది.
భారత స్వాతంత్ర్యం తరువాత 1948లో భారతదేశంలోని డొమినియన్‌లో చేర్చబడినప్పుడు హైదరాబాద్ రాష్ట్రంలోని తెలంగాణ ప్రాంతంలో హైదరాబాద్, మహబూబ్ నగర్, మెదక్, నల్గొండ, నిజామాబాద్, ఆదిలాబాద్, కరీంనగర్, వరంగల్ వంటి 8 జిల్లాలు ఉన్నాయి. 1953, అక్టోబరు 1న వరంగల్ జిల్లా నుండి ఖమ్మం జిల్లా ఏర్పాటుచేయబడింది. 1956, నవంబరు 1న హైదరాబాద్ రాష్ట్రంలోని తెలంగాణ ప్రాంతాన్ని, ఆంధ్ర రాష్ట్రాన్ని విలీనం చేయడం ద్వారా ఉమ్మడి ఆంధ్రప్రదేశ్ ఏర్పడింది. మెరుగైన పరిపాలన కోసం భద్రాచలం డివిజన్, అశ్వారావుపేట తాలూకా భాగాలను గోదావరి జిల్లాల నుండి ఖమ్మం జిల్లాలో కలుపబడ్డాయి. 1978, ఆగస్టు 15న హైదరాబాద్ జిల్లాను హైదరాబాద్ అర్బన్ జిల్లా, హైదరాబాద్ రూరల్ జిల్లాగా విభజించారు. హైదరాబాద్ అర్బన్ జిల్లాను చార్మినార్, గోల్కొండ, ముషీరాబాద్, సికింద్రాబాద్ తాలూకాలు అనే 4 తాలూకాలుగా ఉన్నాయి. వీటిలో ఎంసిహెచ్ ప్రాంతం, సికింద్రాబాద్ కంటోన్మెంట్, ఉస్మానియా విశ్వవిద్యాలయం మాత్రమే ఉన్నాయి. తర్వాత హైదరాబాద్ రూరల్ జిల్లాను రంగారెడ్డి జిల్లాగా మార్చారు.
2016లో వరంగల్ జిల్లాను వరంగల్ పట్టణ జిల్లాగా, వరంగల్ గ్రామీణ జిల్లాగా విభజించారు. ఆ తరువాత 2021 ఆగస్టు 12న వరంగల్ రూరల్ జిల్లా పేరును వరంగల్ జిల్లాగా, వరంగల్‌ అర్బన్‌ జిల్లాను హన్మకొండ జిల్లాగా మారుస్తూ రాష్ట్ర ప్రభుత్వం ఉత్తర్వులు జారీ చేసింది.
తెలంగాణ రాష్ట్రం, భారతదేశం లోని ఒక రాష్ట్రం. 2023 నాటికి తెలంగాణ రాష్ట్రంలో 33 జిల్లాలు ఉన్నాయి. ప్రతి జిల్లాకు కలెక్టర్‌కు నాయకత్వం వహిస్తాడు
ఆంధ్రప్రదేశ్ నుండి 10 జిల్లాలతో తెలంగాణ ఏర్పడింది. భద్రాచలం డివిజన్‌లోని ఏడు మండలాలను తిరిగి తూర్పుగోదావరి జిల్లాకు ఇచ్చారు.
మానవులు కొన్ని వేల సంవత్సరాలుగా సమయానికి మేల్కొవటానికి మార్గాలను వెతుకుతున్న ఆధారాలు ఉన్నాయి. 725 సంవత్సరానికి చెందిన, యి జింగ్ యొక్క అలారం గడియారం ప్రపంచంలోని మొట్టమొదటి రికార్డ్ పరికరాలలో ఒకటి. క్రీస్తుపూర్వం 4 వ శతాబ్దంలో ప్లేటో తాను మేల్కొనేటందుకు నీటి గడియారంతో ఉపయోగించేవాడు.ఇంటి కొరకు యాంత్రిక గడియారాలు 13 వ శతాబ్దం మొదట్లోనే తయారు చేయబడి ఉండవచ్చు.1787 లో అమెరికాకు చెందిన లెవీ హట్చిన్స్ వ్యక్తిగత అలారం పరికరాన్ని కనుగొన్నాడు కానీ తన ఆవిష్కరణకు పేటెంట్ ఇవ్వలేదు. అర్ధ శతాబ్దం తరువాత, ఫ్రెంచ్ వ్యక్తి ఆంటోయిన్ రెడియర్ 1847 లో సర్దుబాటు చేయగల అలారం గడియారాన్ని పేటెంట్ చేసిన మొదటి వ్యక్తి అయ్యాడు. సర్దుబాటు చేయగల ఈ అలారం గడియారం మేల్కొనే సమయాన్ని ఎంపిక చేయడానికి వినియోగదారుని అనుమతించింది. అలా అనేక ఆసక్తికరమైన అలారం గడియారాలు సంవత్సరాలుగా తయారు చేయబడ్డాయి.
ఎనలాగ్ అలారం గడియారాలలు 1500 వ సంవత్సరం నుండివున్నాయి, అయితే అవి పేటంటు చేయబడలేదు. ఇవి 19 వ శతాబ్దం చివరి వరకు విస్తృతంగా ఉపయోగించబడ్డాయి.సాంప్రదాయ యాంత్రిక అలారం గడియారాలు ఒకటి లేదా రెండు గంటలను కలిగి ఉంటాయి, ఇవి మెయిన్‌స్ప్రింగ్ ద్వారా మోగుతాయి, ఇవి రెండు గంటల మధ్య లేదా ఒకే గంట లోపలి వైపుల మధ్య ఒక సుత్తిని వేగంగా ముందుకు వెనుకకు తరలించడానికి గేర్‌కు శక్తినిస్తాయి ఆ సుత్తి గంటలను కొడుతుంది.కొన్ని నమూనాల్లో, గడియారం యొక్క వెనుక భాగంలో మెటల్ కవర్ కూడా గంట వలె పనిచేస్తుంది. ఎలక్ట్రానికల్ ఆపరేటెడ్ బెల్-స్టైల్ అలారం క్లాక్ లో, ఒక విద్యుదయస్కాంత వలయం ద్వారా గంట మోగుతుంది.బరువు లేదా స్ప్రింగ్ కిందకు పరిగెత్తే వరకు అలారం మోగవచ్చు, లేదా ఆపటాని మీట ఉండవచ్చు.
అలారం క్లాక్ అనేది పేర్కొన్న సమయంలో వ్యక్తి లేదా వ్యక్తుల బృందాన్ని అప్రమత్తం చేసేందుకు రూపొందించిన ఒక గడియారం. ఈ గడియారాల యొక్క ప్రాథమిక ఉదేశం ప్రజలను నిద్ర నుండి మేల్కొల్పడం. ఆధునిక వ్యవస్థలో వీటిని రిమైండర్ గా కూడా వాడుతున్నారు. నోటిఫికేషన్ కొరకు చాలావరకు గడియారాలు ధ్వనిని, కొన్ని కాంతి లేదా ప్రకంపనలను ఉపయోగిస్తాయి. ధ్వని లేదా కాంతిని ఆపివేయడానికి, గడియారంలోని ఒక బటన్ లేదా హ్యాండిల్ నొక్కాలి. చాలా గడియారాల్లో తగినంత సేపు పట్టించుకోకుండా విడిచిపెట్టినట్లయితే, అలారం స్వయంచాలికగా ఆగిపోతుంది.
డిజిటల్ అలారం గడియారాలు గంటలే కాకుండా ఇతర శబ్దాలు చేయగలవు. విద్యుత్తు తో నడిచే ఈ అలారం గడియారాలు మేల్కొలపడానికి పెద్దగా ద్వని చేస్తాయి లేదా వినిపిస్తాయి, ఇప్పుడు మార్కెటులో ఉన్న చాలా రకాలు అయిన డిజిటల్ అలారం గడియారాలు శబ్దాలు మాట్లాడగలవు, నవ్వగలవు, పాడగలవు, మనం రికార్దు చేసిపెట్టుకున్న సంగీతం అలారంగా వినిపించ గలవు.
తెలంగాణ రాష్ట్ర చేనేత సహకార సంఘం తెలంగాణ రాష్ట్రంలోని చేనేతరంగ అభివృద్ధికోసం ఏర్పాటుచేయబడిన సంస్థ. ఆంధ్రప్రదేశ్ రాష్ట్ర పునర్వ్యవస్థీకరణ చట్టం, 2014 ప్రకారం ఆంధ్రప్రదేశ్ రాష్ట్ర చేనేత సహకార సంఘం నుండి విడిపోయింది.
తెలంగాణ రాష్ట్రంలో దాదాపు 380 ప్రాథమిక చేనేత సహకార సంఘాలు ఉన్నాయి. వీటిల్లో సుమారుగా 13,000 చేనేత కార్మికులు చేనేతరంగంపైనే ఆధారపడి జీవిస్తున్నారు. వీరందరికి పని కల్పంచడమే టెస్కో లక్ష్యం.
పోచంపల్లి, గద్వాల, నారాయణపేట, వరంగల్ & కరీంనగర్ లలో ప్రధాన చేనేత క్లస్టర్లు ఉన్నాయి. ఉత్తర భారతదేశంలో 9, తెలంగాణ రాష్ట్రంలో 37 శాఖలను టెస్కో నిర్వహిస్తుంది.
షంషేర్ ఖాన్ ఒక చిన్న పల్లెటూరినుంచి ఒలింపిక్స్ స్థాయికి ఎదిగి ఎలాంటి గుర్తింపుకు నోచుకోక అనామకుడుగా మిగిలిపోవటాన్ని స్విమ్మింగ్ ఫెడరేషన్, భారతీయ స్విమ్మింగ్ అసోసియేషన్ అధికారులు గుర్తించారు. 2016 లో ఆంధ్ర ప్రదేశ్ ప్రభుత్వం అతడికి 25 లక్షల రూపాయల సత్కారం ప్రకటించింది. 2017 లో నరసరావుపేటలో జరిగిన జాతీయ కబడ్డీ పోటీల్లో ఆయన ప్రభుత్వం నుండి రూ.25 లక్షల చెక్కును అందుకున్నాడు.
మహబూబ్ షంషేర్ ఖాన్ గుంటూరు జిల్లా రేపల్లె మండలం కైతేపల్లెలో 1930 ఆగస్టు 2 వ తేదీన జన్మించాడు. తన గ్రామంలోనే ఈత నేర్చుకున్నాడు. 1949 లో ఖాన్ భారత సైన్యంలో, బెంగళూరు లోని సదరన్ కమాండ్‌లో, చేరాడు. అక్కడి ఈత కొలనులో సాధన చేసి, ఈతలో మెళకువలు నేర్చుకుని నైపుణ్యం సంపాదించాడు. జాతీయ పోటీల్లోను, 1956 ఒలింపిక్ పోటీల్లోనూ షంషేర్ ఖాన్ పాల్గొన్నాడు.
మెల్‌బోర్న్ ఒలింపిక్స్‌కు వెళ్లి వచ్చిన తర్వాత సైన్యంలో విధుల కారణంగా ఈతకు దూరం కావాల్సి వచ్చింది. 1962 చైనా యుద్ధం లోను, 1971 బంగ్లాదేశ్ విముక్తి యుద్ధం లోనూ పాల్గొన్నాడు. 1973 లో ఖాన్, సుబేదార్ హోదాలో సైన్యం నుంచి రిటైరయ్యాక కొన్నేళ్ల పాటు సికింద్రాబాద్ ఆర్మీ క్యాంటీన్‌లో పనిచేసాడు. ఆ తరువాత స్వగ్రామానికి వెళ్ళి అక్కడే స్థిరపడ్డాడు.
షంషేర్ ఖాన్ ఒలింపిక్స్ కు వెళ్ళిన తొలి భారతీయ ఈతగాడు. 1956 మెల్బోర్న్ ఒలింపిక్ క్రీడల్లో ఈత పోటీలో రెండు విభాగాల్లో పాల్గొన్నాడు. ఈ పోటీల్లో అతడు ఐదవ స్థానంలో నిలిచాడు. ఇది భారత ఒలింపిక్ రికార్డు. 2020 నాటికి కూడా ఈ రికార్డు పదిలం గానే ఉంది.
ఒలింపిక్ క్రీడల కోసం మెల్బోర్న్ వెళ్ళేందుకు అయిన విమానం చార్జీలను మాత్రమే ప్రభుత్వం పెట్టుకుంది. అక్కడ తన ఖర్చుల కోసం సైన్యం నుండి 300 రూపాయలు అప్పుగా తీసుకున్నాడు. ఆ తరువాత సైన్యం అతడి జీతంలోంచి ఆ డబ్బును కోసుకుంది.
ఇతడు 1927లో నరసాపురం జన్మించాడు. ఇతని తండ్రి వరదాచారి జలియన్‌వాలాబాగ్ సమరంలో మిలటరీ కమాండర్‌గా పనిచేశాడు. ఇతని తండ్రి సైన్యం వదిలి సన్యాసులలో కలిసి పోవడంతో ఇతని తల్లి తన పిల్లలను తీసుకుని మద్రాసులోని ఆమె తమ్ముని ఇంట చేరింది. ఇతని బాల్య జీవితం చాలా కష్టంగా గడిచింది. కుటుంబ పోషణ కోసం ఏవేవో చిన్నచిన్న పనులు చేసి డబ్బులు సంపాదించేవాడు. ఇతనికి చిన్నతనం నుండే సంగీతంపట్ల మక్కువ ఉండేది. ఇతడు దెందులూరి శివరామయ్య, మహావాది వెంకటప్పయ్య, టైగర్ వరదాచారి, ద్వారం వేంకటస్వామినాయుడుల వద్ద సంగీతం క్షుణ్ణంగా నేర్చుకున్నాడు. ఇతడిని మల్లాది రామకృష్ణశాస్త్రి, సముద్రాల రాఘవాచార్య మొదలైనవారు ఆదరించారు. ఇతడు 1951లో కమలను వివాహం చేసుకున్నాడు. ఈమె వీణావాదనలో డిప్లొమా చేసింది. ఈమె కొంతకాలం మద్రాసు ఆకాశవాణి కేంద్రంలో కళాకారిణిగా పనిచేసింది. వీరికి విజయరాఘవన్ అనే ఒక కొడుకు, గాయత్రి, శ్యామల అనే ఇద్దరు కూతుళ్ళు ఉన్నారు. ఇతని కుమార్తెలు ఇరువురు కూడా ప్రముఖ వీణా విద్వాంసురాళ్ళు. గాయత్రి తమిళనాడు సంగీత, లలిత కళల యూనివర్శిటీ ఉపకులపతిగా పనిచేస్తున్నది.
అశ్వత్థామ సంగీత దర్శకుడు. ఇతడు 50కిపైగా సినిమాలకు సంగీత దర్శకత్వం వహించాడు. ఇతడు బి.ఎన్.రెడ్డి దర్శకత్వంలో వచ్చిన దేవత చిత్రంలో బాలనటుడిగా చిత్రరంగ ప్రవేశం చేశాడు. భాగ్యలక్ష్మి, త్యాగయ్య సినిమాలలో చిన్న పాత్రలను ధరించాడు. తరువాత సంగీత దర్శకత్వ శాఖలో సహాయకుడిగా పనిచేసి సంగీత దర్శకుడిగా ఎదిగాడు.
ఇతడు తెలుగుతో పాటుగా తమిళ, కన్నడ, మలయాళ భాషా చిత్రాలకు సంగీత దర్శకుడిగా పనిచేశాడు. ఇతడు సంగీత దర్శకత్వం వహించిన కొన్ని తెలుగు సినిమాలు:
ద్వితీయ మూలాలు, వనరులు ప్రాధమిక మూలాల నుండి వచ్చిన ఆధారాల ఆధారంగా చరిత్ర, వ్రాతపూర్వక అంశాలనుండి సేకరించినవి లేదా లభ్యమైనవి. ఇవి ప్రాధమిక వనరులను విశ్లేషించడం, సమీకరించడం, మూల్యాంకనం చేయడం, వివరించడం, / లేదా సంశ్లేషణ చేసే ఖాతాల, రచనలు లేదా పరిశోధనలు కిందకు వస్తాయి. ఇవి అంత అధికారికమైనవిగా పరిగణించటానికి అవకాశంలేదు.మరికొన్ని పరిశీలనలో ఉన్న అంశానికి సంబంధించిన అనుబంధ పత్రాలు. ఈ పత్రాలు, వ్యక్తులు ఇతర విషయాలను, సాధారణంగా ప్రాధమిక మూల పదార్థాలనుండి సంగ్రహిస్తారు. వారు విద్యావేత్తలు, జర్నలిస్టులు, ఇతర పరిశోధకులు, వారు తయారుచేసే పత్రాలు, పుస్తకాలు. ఇందులో ప్రచురించిన ఖాతాలు, ప్రచురించిన రచనలు లేదా ప్రచురించిన పరిశోధనలు ఉంటాయి. ఉదాహరణకు వార్తాపత్రిక, చరిత్ర పుస్తకాలు.
ప్రాథమిక మూలం అనేది ఒక అసలు పత్రం లేదా ఇతర వస్తువు, అది ఏ విధంగా మార్చబడలేనటువంటిది. ఇది ఒక నమ్మకమైన మొదటి వివరణ సాధారణంగా సంఘటన జరిగిన సమయానికి దగ్గరగా వ్ర్రాయబడుతుంది. సాధారణంగా ఇది సంఘటనల ప్రత్యక్ష వ్యక్తిగత పరిజ్ఞానంతో ఆ సంఘటనను వివరించగల ఎవరోఒకరిచే ప్రదర్శితమవుతుంది. అంశం గురించి సమాచారం అసలు మూలంగా దీనిని ఉపయోగిస్తారు.
మూలాలు అనగా సమాచారం లేదా ఆలోచనల నుండి తీసుకోబడిన ఒక వాచకం . అనువాదంలో ఒక మూల వచనం అనేది అసలు వచనం అది మరొక భాష లోనికి అనువాదం చేస్తుంది.
బుగ్గరామలింగేశ్వర స్వామి పేరుమీదుగా ముశిపట్ల ఊరిలో దాదాపు వందమందికి బుగ్గరామలింగేశ్వర స్వామి పేరు కలిసి వచ్చేలా పేర్లు ఉన్నాయి.
బుగ్గరామలింగేశ్వర స్వామి భక్తులు కోరిన కోర్కెలు తీర్చడంతో ఆ భక్తులు గుట్ట, ఆలయం అభివృద్ధి పనులు (గుట్టపైకి మెట్ల దారి, కళ్యాణ మండపం, ప్రదక్షణ దారి, గుట్ట తోరణం) చేస్తుంటారు.
2019లో జరిగిన సర్పంచ్ ఎన్నికల్లో గెలిచిన పైళ్ళ విజయ నర్సిరెడ్డి, ఎన్నికల్లో ఇచ్చిన హామీ ప్రకారం దాతలు అందించిన సహకారంతో గుట్టపైకి రహదారిని ఏర్పాటుచేశారు.
గ్రామంలోని కొందరు ఉత్సవమూర్తి ముందు కటాలు చదువుతుండగా అగ్నిగుండాల చుట్టూ ఉత్సవమూర్తిని మూడుసార్లు తిప్పుతారు. అటుతర్వాత ఉత్సవమూర్తితో కలిసి గ్రామస్తులు అగ్నిగుండాలు తొక్కి, గుట్టపై ఉన్న ఆలయంలోకి ఉత్సవమూర్తిని తీసుకెలుతారు. గ్రామస్తులంతా గుట్టపైకి చేరుకొని ఆలయ సమీపంలోని గుండంలో స్నానం చేస్తారు. ఏకాలంలోనైనా ఈ గుండంలో నీరు ఎండిపోకపోవడం ఈ గుండం ప్రత్యేకత. గుండం ప్రక్కనే ఉన్న బుగ్గరామలింగేశ్వర స్వామి పాదాల వద్ద భక్తులు పూజలు చేసి కొబ్బరి కాయలు కొడుతారు. ఆలయం చుట్టూ ప్రదక్షణలు చేసి, ఆలయంలోకి ప్రవేశించి గర్భగుడిలో ఉన్న బుగ్గరామలింగేశ్వర స్వామిని దర్శించుకొని కానుకలు సమర్పిస్తారు.
ప్రతి సంవత్సరం మహాశివరాత్రి పండుగ సందర్భంగా రెండు రోజులపాటు శ్రీ బుగ్గరామలింగేశ్వర స్వామి ఉత్సవాలు జరుగుతాయి. శివరాత్రిరోజు రాత్రి ఆలయ ప్రాంగణంలోని కళ్యాణ మండపంలో శివపార్వతుల వివాహం జరుగుతుంది. అటుతర్వాత పార్వతీ సమేతుడైన రామలింగేశ్వస్వామి ఉత్సవమూర్తిని గ్రామంలోని ప్రతిఇంటికి ఊరేగింపుగా తీసుకెలుతారు. అలా వచ్చిన ఉత్సవమూర్తికి ఆ ఇంటివారు కొబ్బరికాయలు, నైవేద్యంతో పూజిస్తారు. ఊరంతా తిరిగిన ఉత్సవమూర్తిని మరునాడు తెల్లవారుజామున మళ్ళీ గుట్ట దగ్గరున్న అగ్నిగుండాల దగ్గరికి తీసుకెలుతారు. అప్పటికే అక్కడికి ఊరి జనం వచ్చి చేరుతారు.
2023, జూన్ 6, 7, 8 తేదీల్లో గుట్ట మీద నిర్మించిన వినాయకుడు, అయ్యప్ప, సుబ్రహ్మణ్యస్వామి, ఆంజనేయస్వామి, నవగ్రహ, ధ్వజస్తంభ, ముత్యాలమ్మ దేవాలయాల్లో విగ్రహాల ప్రతిష్ఠాపన ఉత్సవాలు జరిగాయి. జూన్ 7న ధ్యానాధివాసం, పుష్పాధివాసం, జలాధివాసం, గణపతి హోమం తదితర కార్యక్రమాలు నిర్వహించబడ్డాయి. జూన్ 8న ఉదయం 8 గంటలకు విగ్రహాలను ప్రతిష్ఠాపించి, పూజలు నిర్వహించారు.
మూడు అడుగుల పొడవు, రెండు అడుగుల వెడల్పుతో నల్లటి లింగాకారంతో ఉన్న బుగ్గరామలింగేశ్వర స్వామి భక్తులకు దర్శనమిస్తాడు. గుట్ట కింద, చుట్టుప్రక్కల గ్రామాలనుంచి వచ్చిన దుకాణదారులు వివిధ వస్తువులతో దుకాణాలు నిర్వహిస్తారు. ఉత్సవాలకు వచ్చిన భక్తులకు కోసం ఉత్సవ కమిటీ భోజన సదుపాయాన్ని ఏర్పాటు చేస్తుంది.
బుగ్గ రామలింగేశ్వర స్వామి ఆలయం తెలంగాణ రాష్ట్రం యాదాద్రి భువనగిరి జిల్లా, మోత్కూరు మండలంలోని ముశిపట్ల గ్రామంలో ఉంది. ముశిపట్ల గ్రామానికి 2 కిలోమీటర్ల దూరంలోని గుట్టపై ఉన్న ఈ ఆలయంలో బుగ్గరామలింగేశ్వర స్వామి లింగాకారంలో దర్శనమిస్తాడు. ఈ గుట్టను బుగ్గరామలింగేశ్వర స్వామి గుట్ట అంటారు.
త్రేతాయుగంలో రాముడు, సీతాదేవిని వెతుక్కుంటూ లంకకు వెలుతూ ముశిపట్ల గుట్టమీద కొన్నిరోజులు నివాసం ఉండి, నల్లరంగులో ఉన్న ఒక శివలింగాన్ని ఈ గుట్ట మీద ప్రతిష్టించాడని, అందుకే ఇక్కడి దేవుడిని బుగ్గరామలింగేశ్వర స్వామి అంటారని గ్రామస్తులు చెబుతున్నారు.